CELEX: 62018TN0187
Language: mt
Date: 2018-03-09 00:00:00
Title: Kawża T-187/18: Rikors ippreżentat fid-9 ta’ Marzu 2018 – VP vs Cedefop

14.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 166/39
            
         Rikors ippreżentat fid-9 ta’ Marzu 2018 – VP vs Cedefop
   (Kawża T-187/18)
   (2018/C 166/50)
   Lingwa tal-kawża: l-Ingliż
   
      Partijiet
   
   
      Rikorrent: VP (rappreżentant: L. Levi, avukat)
   
      Konvenut: Iċ-Ċentru Ewropew għall-Iżvilupp ta’ Taħriġ Vokazzjonali (Cedefop)
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tiddikjara dan l-appell ammissibbli u fondat;
            
         
               —
            
            
               tannulla d-deċiżjoni tal-konvenut tat-12 ta’ Mejju 2017 li tiċħad t-talba tar-rikorrent sabiex il-kuntratt ta’ impjieg tiegħu jiġi mġedded għal żmien indeterminat;
            
         
               —
            
            
               tannulla d-deċiżjoni tal-konvenut tal-1 ta’ Diċembru 2017 li tiċħad l-ilment li r-rikorrent ressq fid-9 ta’ Awwissu 2017 kontra d-deċiżjoni tat-12 ta’ Mejju 2017;
            
         
               —
            
            
               tordna li r-rikorrent jitħallas kumpens għad-danni morali li huwa sofra, evalwati ex aequo et bono għal EUR 1 000 000 (mitt elf euro);
            
         
               —
            
            
               tordna li r-rikorrent jitħallas kumpens għad-danni materjali li huwa sofra; u
            
         
               —
            
            
               tordna li r-rikorrent jiġi rrimborsat l-ispejjeż kollha li huwa sostna b’rabta ma dan ir-rikors.
            
         
      Motivi u argumenti prinċipali
   
   Insostenn tar-rikors tiegħu ir-rikorrent jinvoka s-segwenti motivi: id-deċiżjoni tal-konvenut li l-kuntratt ta’ impjieg tiegħu ma jiġix imġedded ġiet adottata bi ksur tad-dritt għal smigħ, tad-dmir ta’ premura, tal-obbligu ta’ motivazzjoni, bi ksur tad-dmir li jinstema’ s-superjur ġerarkiku dirett; hija vvizzjata minn żball manifest ta’ evalwazzjoni u minn użu ħażin ta’ poter.